ཞི་ཅིན་ཕིང་གིས་བསྟན་དོན།འབུམ་རམས་པ་ཅི་ཞིན་ཀི་ནི་ཀྲུང་གོ་མི་དམངས་ཀྱི་གྲོགས་པོ་རྙིང་བ་ཡིན་ལ།ཀྲུང་གོ་དང་ཨ་མེ་རི་ཁའི་འཕེལ་རྒྱས་འབྲེལ་བ་ལ་ལོ་རྒྱུས་རང་བཞིན་གྱི་བྱས་རྗེས་བཞག་ཡོད་པས་ང་ཚོས་བརྗེད་མི་སྲིད།ལོ་ངོ་བཞི་བཅུའི་རིང་ལ།ཀྲུང་གོ་དང་ཨ་མེ་རི་ཁའི་འབྲེལ་བར་འགལ་རྐྱེན་རབ་དང་རིམ་པ་ཞིག་བྱུང་ནའང་སྤྱི་ཕྱོགས་ནས་བརྟན་འཇགས་ཀྱི་རྣམ་པ་སྲུང་འཛིན་བྱས་ཡོད།དེང་སྐབས་འཛམ་གླིང་ཧྲིལ་བོ་མཐོང་དཀོན་པའི་འགྱུར་ལྡོག་ཆེན་པོ་ཞིག་གི་མདུན་དུ་ལྷགས་ཡོད་པ་དང་རྒྱལ་སྤྱིའི་སྤྱི་ཚོགས་ཀྱིས་ཡོངས་ཁྱབ་ཏུ་ཀྲུང་གོ་དང་ཨ་མེ་རི་ཁའི་འབྲེལ་བ་མུ་མཐུད་དུ་ཡང་དག་པའི་ཁ་ཕྱོགས་སུ་འཕེལ་རྒྱས་ངང་བསྐྱོད་པར་རེ་སྒུག་བྱས་ཡོད།བདག་དང་ཙུང་ཐུང་ཐི་ལིང་ཕུའུ་གཉིས་ཀྱིས་ཨ་ཀེན་ཐིན་གྱི་རྒྱལ་ཁབ་ཉི་ཤུའི་སྡེ་ཚོགས་ཀྱི་མཐོ་རིམ་གྲོས་ཚོགས་སྟེང་མཇལ་འཕྲད་གནང་རྒྱུར་དུས་བཅད་བྱས་ཡོད་པས།སྐབས་དེར་ཕྱོགས་གཉིས་ཀྱིས་ཐུན་མོང་གིས་སེམས་ཁུར་བྱེད་བཞིན་པའི་གནད་དོན་ཐད་ལ་བསམ་འཆར་བརྗེ་རེས་གཏིང་ཟབ་བྱས་ཆོག